
  Jimnek és gyermekeinknek, Jordynnak, Jade-nek,

  Dualtának, Adamnek és Sonnynak.


  


  Köszönettel és szeretettel az erőtökért,

  a bátorságotokért és mindenért!


  AKKOR


  Szenteste, huszonöt évvel ezelőtt


  Sikerült!  szólt Ben.  Megcsináltuk! Te tényleg varázsló vagy, Lou Doherty.


  Az új élet, amelyet alig néhány pillanattal ezelőtt segítettünk világra, ott feküdt előttünk. Nyakigláb kis testét puha takaró védte az elemektől. Tágra nyílt szemmel pislogott, a bőre még nedves volt, és pihés, a füle meg-megrebbent, ahogy ismerkedett az őt körülvevő új világgal.


  Azzal a világgal, amelynek igencsak fontos része lettem tizenhat éves fruskaként.


  Az újszülött kiscsikó mellett ott térdeltünk Bennel kettesben az istálló rejtekében, a nedves széna és a lovak szaga betöltötte a levegőt, amíg odakint, a nyitott ajtó előtt szállingózott a hó.


  Ez a szenteste máris különbözött minden addigitól, pedig még fogalmam sem volt róla, hogy ez a pillanat mindkettőnk életét örökre megváltoztatja majd.


  Azt hiszem, még soha életemben nem láttam ilyen szépet  bámultam a lovacskát , és ilyen csodálatos karácsonyi ajándékot sem kaptam még. Ez fantasztikus volt! A filmekben szokott ilyesmi történni.


  Ben csak nevetett a lelkendezésemen, pedig ez pontosan így volt. Még soha nem voltam tanúja hasonló eseménynek, és biztos voltam benne, hogy ezután sem leszek.


  Mi ketten jó csapat vagyunk, Lou  szólt a fiú.  Mindvégig hihetetlenül nyugodt és higgadt maradtál. De jó lenne, ha mindig mellettem lehetnél! Jövőre ugyanekkor?


  Ekkor még alig ismertem Ben Heaney-t, mégis képes volt elérni, hogy úgy érezzem, én vagyok az egyetlen lány a földön.


  Jövőre ugyanekkor, Ben  dobtam vissza a labdát. Szerintem is jó csapat vagyunk mi ketten. Köszönöm, hogy rávettél, segítsek, pedig nagy volt a kísértés, hogy elmeneküljek.


  Ezután mintha egy örökkévalóság telt volna el, amíg békés csendben üldögéltünk egymás mellett, és néztük, ahogy nagy pelyhekben hull a hó a Ballyheaney-ház tetejére, és vastag, fehér hótakaró borítja be a körülötte elterülő pázsitot.


  Nem messze az istállótól, ahol az adrenalin melegen tartott minket, és a kiscsikó immár békésen szuszogott anyja óvó pillantása alatt, időközben a tetőfokára hágott a hangulat a Ballyheaney-ház jótékonysági teadélutánján, amelynek a Heaney család tizennyolcadik században, a római Szent Péter-katedrális mintájára emelt udvarháza adott otthont.


  Mi viszont megszöktünk a forgatagból, ha csak egy rövid időre is.


  Kíváncsi lennék, anyám észrevette-e már, hogy eltűntem  mormolta Ben, bár tudtam, hogy a lelke mélyén nem aggódik emiatt, figyelembe véve, amit az imént véghez vittünk Szellővel, a család imádott kancájával.


  Lehet, hogy vissza kellene mennünk  vetettem fel.


  Nem, jó ez így. Pár percig még pihenhetünk  mondta Ben.  Úgyis mind le lesznek nyűgözve, ha értesülnek a jövevényről. Egyébként is sokkal szívesebben vagyok veled idekint, mint hogy a félrészeg vendégek poharait kelljen összeszednem, akik közben azzal traktálnak, micsoda jóképű fiatalember lett belőlem, amióta nem láttak.


  Pontosan ebben a válaszban reménykedtem. Bennel azoldalamon azt kívántam, bár üvegbe tölthetném ezt a pillanatot, és örökké ízlelhetném.


  Tizenkét teljes hónap telt el azóta, hogy utoljára láttam Ben Heaney-t. A tavalyi partin nem jutottunk tovább egy feszengős bemutatkozásnál és néhány percnyi beszélgetésnél, de már akkor is izzott köztünk a levegő. Azóta sem tudtam őt elfelejteni.


  Mégis teljesen felkészületlenül ért ez a hihetetlenül különleges, bensőséges és váratlan lehetőség arra, hogy első ízben kettesben lehessünk, méghozzá mindenki mástól jókora távolságra.


  Odabent, Ben családjának pompás házában most finom porceláncsészék csörrennek a hozzájuk illő csészealjakon a lenyűgöző kék bálteremben, miközben a beszélgetés és a nevetés zaja harmonikus szimfóniát alkot a sarokban karácsonyi dallamokat játszó vonósnégyes muzsikájával. A terem közepén a hosszú, vakítóan fehér abrosszal letakart asztalon ínycsiklandó falatok sorakoznak, az asztalt díszítő ezüst gyertyatartókat pedig a közeli Lough Beg tó melletti sövényekről gyűjtött zöld magyal és élénkpiros bogyók veszik körül.


  A karácsonyi parti évről évre kellemes betekintést nyújtott abba a jövőbe, amelyet magamnak is elképzeltem egy napon. És ha ott helyben választanom kellett volna, hogy beutazom a világot vagy ott maradok Bennel azistállóban, habozás nélkül őt választottam volna.


  Ben szédítően vonzó fiú volt, átható zöld szemmel és dús, gesztenyebarna lobonccal. Alig vártam, hogy az első adandó alkalommal megérinthessem ezt a hajat. A teste szívós és izmos volt, megedzették a rögbipályán töltött hónapok, de a legmegnyerőbb tulajdonsága a tizenhét éves korát meghazudtoló kedvessége volt. Számomra pedig mindig valami titokzatosság is körüllengte, akár a Ballyheaney-ház falai között rejtőzött, akár az iskolaévet töltötte éppen, távol az otthonától, vagy éppen valahol Európában barangolt nyáron cserediákként.


  A faluban mindig okot adott a szóbeszédre, ha a Heaney család bármelyik tagja megjelent közöttünk. Ők mások voltak, mint mi, Ben és köztem mégis kezdett kialakulni egy kötelék, amelyről sokáig senki nem tudott.


  Na és mikor indulsz vissza Dublinba?  kérdeztem, és nevetségesnek éreztem magam, amiért már előre összeszorul a szívem erre a gondolatra.


  Ne mondd, hogy máris hiányzom neked!  sóhajtott a fiú.  Teljesen belém estél, tudtam én!


  Felforrósodott az arcom.


  Csak viccelek  folytatta Ben.  Nézzenek oda, hogy elpirultál! Ne haragudj ezért a gyenge poénért.


  Csak feltettem egy egyszerű kérdést  emlékeztettem, és sokért nem adtam volna, ha az arcom nem árulja el folyton, amit érzek.


  Hát, a tanév január elején folytatódik  mondta a fiú.  Gondolom, vonatra tesznek, amint vége a szünetnek. Minél hamarabb kiadják az utamat, hogy ne is lássanak egészen a tavaszi szünetig, amikor pedig Eric bácsi wicklow-i tanyáján fogok besegíteni, miközben ő elmerül a gyors autók, a könnyűvérű nők és a finom szivarok léhavilágában.


  Értem  feleltem nagyot nyelve, és rendkívül hétköznapinak éreztem magam.


  Igazából Eric bácsi egyáltalán nem ilyen, inkább nagyon is unalmas fickó. Sokkal szívesebben jönnék vissza ide  szólt Ben, és egy szalmaszállal játszadozott. Sokkal szívesebben lennék itt, a Ballyheaney-házban, hogy együtt lehessek veled úgy, mint most.


  A szeme egy pillanatra elfelhősült, és megint szembesültem azzal, mennyire más az én életem, távol a csillogó fényektől, a karácsonyi énekektől és az elegáns bálteremtől, ami egy napra összehozott minket.


  Ben családja egy egykori püspöki palotában lakott, amely a falu mellett állt a dimbes-dombos vidéki tájon, azenyém pedig egy szerény házikóban, nem messze a Lough Beg partjától. Ő egy elit internátusban tanult Dublinban, két óra távolságra tőlünk, ahol a diákok nagyratörő terveket dédelgettek, és nemigen törődtek egymással. Énpedig a helyi középiskolában az utca végében, ahol mindenki tudta mindenkiről, mi a neve, hol lakik, és mi lesz náluk a vacsora.


  Éppen ezért volt akkora kitüntetés az egész falu részére szóló meghívó a Ballyheaney-házban évente megrendezett jótékonysági karácsonyi teadélutánra  számomra pedig még ennél is többet jelentett. Ilyenkor volt rá lehetőségem, hogy Ben mellett üljek, beszélgessünk, egymásra mosolyogjunk és flörtöljünk, és hogy úgy érezhessem, talán, de csak talán, létrejöhet közöttünk olyan valódi kapcsolat, amely egy napon legyőz minden akadályt, és végre igazán együtt lehetünk.


  Tényleg hiányozni fogok?  kérdeztem, és tudtam, hogy sok-sok estén át mosollyal az arcomon fogok elaludni, ha eszembe jut, hogy ő talán épp rám gondol.  Vagy most is csak vicceltél?


  Tényleg hiányozni fogsz  felelte.  Komolyan mondom. Ez a nap igazán különleges volt.


  A szívem majd kiugrott a helyéről, amikor a keze az enyémet kereste, majd megszorította, és egy pillanatra lehunyta a szemét.


  Szeretném, ha te adnál neki nevet, Lou  mondta végül, és ettől a lélegzetem is elállt.  Ha nem bánod.


  Én?


  Igen, te.


  Tetőtől talpig átjárt az izgalom, gondolkodni is alig bírtam.


  De… biztos vagy benne? Nem fognak a szüleid…


  A szüleim egyet fognak érteni velem abban, hogy ez a legkevesebb azok után, hogy ennyit segítettél ma nekem. Elmondom majd nekik, micsoda nyugalommal és érzékenységgel segítetted a világra ezt a kislányt, miközben ők a fél falut szórakoztatták  jelentette ki magabiztosan Ben.  Szóval igen, szeretném, ha te neveznéd el. Kérlek!


  Nagyot nyeltem, és arcomon üdvözült mosoly terült szét. Néhány órával korábban épp a tölgyfa alatti hintánál beszélgettünk, amikor hallottuk, hogy az istállóban felnyerít Szellő, a kanca. Én el akartam futni segítségért, de Ben rávett, hogy maradjak. Azt mondta, meg tudjuk csinálni ketten, és meg is csináltuk.


  Biztos vagy benne, hogy kislány?  kérdeztem.


  A fiú felvonta a szemöldökét.


  Egyszer volt egy Pat nevű dagadt macskánk, akiből Patricia lett, miután az állatorvos közölte, hogy kiscicái lesznek  mondtam.


  Ben hátravetett fejjel kacagott. Ó, hogy szívtam magamba a látványt!


  Tessék, én itt áradozok arról, milyen nyugodtan és természetesen viselkedtél, miközben te kétségbe vonod, hogy meg tudnám állapítani egy kiscsikó nemét! Na, halljuk, minek akarod elnevezni? Gondolkozz csak nyugodtan!


  Én pedig így is tettem. Ben Szellővel kezdett foglalatoskodni, amíg én nevet kerestem ennek a gyönyörű kis teremtésnek. Soha életemben nem kerültem még ennyire közel a természethez ilyen módon.


  Aztán egyszer csak beugrott.


  Kiscsillag  jelentettem be, az izgalomtól tágra nyílt szemmel.  Lehet, hogy nem túl fantáziadús választás, de nekem tetszik. Hiszen olyan kicsi! És szentestén született.


  Kiscsillag  ismételte el Ben, és mosolyogva nézett fel rám.  Ez tetszik. Kiscsillag, a Ballyheaney-ház karácsonyi csikója.


  Borzongás futott végig rajtam. A lélegzetem párája ott lebegett a hideg levegőben, amíg vártam, hogy a fiú mondjon még valamit, de aztán megtörtént a lecsodálatosabb dolog, amit valaha is a saját két szememmel láttam.


  Még félóra sem telt el azóta, hogy világra segítettem őt, amikor az aprócska csikó megrázta a fejét, majd a barna, csenevész mellső lábaira támaszkodott. Leesett állal bámultam, ahogy lassan megtalálta előbb az egyik, majd a másik hátsó lábát is. Ezután felállt, először kissé imbolyogva, de az anyja bátorítóan nyalogatta a vékonyka lábát, és végül a kiscsikó büszkén kihúzta magát.


  Ez igen! Ügyes vagy, Kiscsillag  suttogtam csendes ámulattal.  Csodálatos vagy, komolyan!


  Ránéztem Benre. A zöld szeme fénylett. Az enyém is.


  Kiscsillag, már most nagyon szeretlek!  mondta olyan meleg mosollyal, amitől a hó is elolvadt volna odakint. Kinyújtotta a kezét, Kiscsillag pedig botladozva elindult felénk, majd a puha szénára roskadt.


  Annyira lenyűgöző!  kiáltottam.  Valóságos esthajnalcsillag! Igen, egy karácsonyi csillag vagy, Kiscsillag.


  A hátamat a hideg kőfalnak támasztottam, és csodálattal néztem, ahogy a kiscsikó pislogva ismerkedik az újvilágával.


  Engem pedig te nyűgözöl le  fordult hozzám Ben.


  Újra megborzongtam, a fiú pedig gyorsan egy takarót kanyarított a vállam köré, majd maga felé fordította azállamat.


  Megcsókolhatlak?  kérdezte.  Egy teljes éve várok erre.


  Igyekeztem lazának tűnni, és reménykedtem benne, hogy az arcom nem árul el már megint azzal, hogy rózsaszínre vált.


  Ööö, igen. Igen, az jó lenne  feleltem, és úgy éreztem, a szívem menten kiugrik a helyéről. Lassan lehunytam a szemem, ahogy az ajka az ajkamhoz ért. A csók lágy volt, tökéletes, és az egész bensőm felragyogott tőle. Hányszor, de hányszor álmodtam erről a pillanatról, mennyire vágytam rá, és most valóban megtörtént!


  Jobb lesz, ha most már bemegyünk, de mielőtt elindulunk, kérlek, mondj valamit, amire mindig visszaemlékezhetek!  szólt Ben.  Amit felidézhetek magamban, amikor néhány hét múlva latint és franciát magolok egy hideg dublini osztályteremben.


  Felé fordultam. A tekintetünk összeforrt. Nem kellett sokat gondolkodnom. Pontosan tudtam, mit akarok mondani neki, így hát kihúztam magam, és mélyen a szemébenéztem.


  Ez könnyű  szóltam halkan, és a szemem könnyek égették, ha arra gondoltam, hogy megint olyan távol lesz tőlem.  Minden karácsonyeste jusson eszünkbe ez a pillanat és a mi drága Kiscsillagunk, bárhol legyünk is, életünk végéig!


  Ben ismét magához húzott, én pedig a biztonságot adó, erős karjába simultam.


  Te, én és Kiscsillag.


  Amikor néhány perccel később, immár külön-külön visszamentünk a teadélután fülledt melegébe, ahol senki nem tudott a kettőnket összefűző kötelékről, azt hiszem, annyit mosolyogtam, mint soha addigi életemben. Ben elindult beszámolni az apjának a csikó váratlan megérkezésének híréről, én pedig csatlakoztam a szüleimhez, akik a pezsgőtől már emelkedett hangulatbakerültek.


  Vidám beszélgetés és nevetés zsivaja vett körül, és én a fiatal szívemben már akkor tudtam, hogy egész életemben szeretni tudnám őt, amint azt is, hogy az élet nagyon különböző terveket tartogat számunkra.


  A Heaney-k legifjabb sarja nagyvilági volt, én pedig egy naiv kislány, akit féltve óvott a családja. Ő bár gyengéd volt, és kedves, ugyanakkor vad és gondtalan életet élt, amely merőben különbözött az enyémtől.


  Mégis igent mondott az ígéretünkre, és bár ezután csak néhány csodálatos szentestét töltöttünk együtt a végső, fájdalmas búcsú előtt, soha nem felejtem el azt az első csókot ott, az istállóban, ahol a segítségünkkel a szemünk láttára született meg egy új élet.


  Ezekben a napokban is rá gondolok, ahogy ígéretünkhöz híven minden karácsonyeste.


  Vajon Ben Heaney, bárhol legyen is most, gondol mégrám?


  1. fejezet
Lou

  MOST


  Szenteste előtt tizenhat nappal


  Akezembe fogom a langyossá hűlt forró csokoládémat, és felnézek a ragyogóan kék késő délutáni égre. A holdsarló a Jupiter fölött függ, éppen a Lough Begbe nyúló Church Island templomtornya fölött.


  Ez biztosan a jó döntések jele  töprengek, és kissé összegörnyedek a metsző téli szélben.  Biztosan jó döntést hoztam, amikor visszajöttem ide, ugye?


  Talán ha gyakran mondogatom ezt, a végén magamat is sikerül meggyőznöm.


  Csípős hideg van ma a falunkban, de az évszakhoz képest csendes az idő, csak a jéghideg eső ered meg időnként. Molly nagyi, aki bármelyik pillanatban megérkezhet, örül neki, hogy az előrejelzés ellenére még nem havazik, de én a szívem mélyén vágyom a hóra-fagyra, hogy jobban átérezhessük a karácsony szellemét.


  Ha a hangulat emelkedett, akkor a vásárlók száma is nő, ami mindenkinek jól jönne itt, a világ e kicsiny szegletében.


  A karácsonyfa büszkén díszeleg a falu közepén, a helyi templomban hatalmas betlehemet állítottak, én pedig egész délután keményen dolgoztam, hogy ünnepi díszbe öltöztessem a Csokrok és Csészéket, az én virágbolttal egybekötött kávézómat, minden létező felületet megpakolva lámpásokkal és gyertyákkal. Minthogy hétfőn korábban zárunk, félóra múlva vége a munkának, és már alig várom, hogy egy jó talpmasszázzsal meg egy pohár pezsgővel jutalmazzam meg magam az egész napos kemény munka után az új kis házikómban.


  Az itallal nem lesz gond. A talpmasszázs… hát, azt sajnos alighanem magamnak kell megoldanom.


  Már az iskolapadban is nagy álmodozó volt, Lou Doherty!


  Egy pillanatra összerezzenek az idős, reszelős férfihangtól, de aztán mosolyogva ismerem fel az egyik kedvenc törzsvendégemet.


  Na tessék, lebuktam!  szólok, és felforrósodik az arcom. Megint rajtakaptak, hogy magamban beszélek, már nem először a mai nap folyamán. Remélem, Campbell igazgató úr nem hallott a kelleténél többet. Tényleg ideje véget vetnem annak, hogy hangosan gondolkodom, főképp az efféle nyilvános helyeken, mint a falu főutcája, ahol mindenki szívesen üti bele az orrát a másdolgába.


  Nyitva van még a kávézó?  kérdezi az öregúr, és a hangja mintha visszaröpítene az időben.  Ha jól sejtem, vár még rám egy fahéjas latte és egy csokis süti, hanincs még túl későn.


  Önre mindig van időnk, uram!  felelem a nemrég nyugdíjba vonult, fess iskolaigazgatónak.  Hát nem gyönyörű a félhold? Mintha csak fel akarná nyalábolni a templomromot a Lough Begen, hogy magával vigye.


  De Campbell úr fel sem pillant az égre, csak belép az ajtón, miközben arról motyog valamit, hogy szerinte ilyen hidegben akár már havazhatna is, majd követ a kávézósarokba.


  Az elegáns, kék télikabátja jól illik a ragyogó kék szeméhez, a hangjától pedig minden alkalommal újra az iskolapadban érzem magam, amikor még minden gondolatom akörül forgott, hogyan gyorsíthatnám fel az időt, hogy végre dolgozni kezdhessek a való világban.


  Most pedig tessék, itt vagyok a való világban, és néha azt kívánom, bár visszamehetnék, és mindent elölről kezdhetnék! Csak éppen ezúttal mindent másképp csinálnék, elkerülném azt a sok kihívást és csapdát, amelyekből épphogy csak megmenekültem.


  Bár ki tudja?


  A legvadabb álmaimban sem képzeltem, hogy negyvenkét évesen majd visszatérek a faluba, ahol felnőttem, hogy kávét szolgáljak fel az ismerős és ismeretlen arcoknak, vigasztaljam a megfáradt lelkeket, és olyan emberek nagy pillanataiban vegyek részt, akiket nem is ismerek, amikor ragyogó virágcsokrokat szállítok nekik házhoz.


  Ez a hely egyre jobban hasonlít egy gyóntatófülkéhez  veti a szememre anya minden adandó alkalommal, de én tudom, hogy imád a Csokrok és Csészékben dolgozni, amióta csak kilépett a korábbi munkahelyéről, egy helyi műszaki cégtől, hogy besegítsen az üzletemben. Alighanem te is az a típus vagy, tudod, akinek egy szót sem kell szólnia, mégis perceken belül mindenki kiönti neki a szívét egy zabtejes kapucsínó fölött, helybeliek és idegenek egyaránt.


  Anya remek megfigyelő, Campbell igazgató úr pedig tökéletesen példázza az elmondottakat.


  Ma reggel alig akaródzott átlapoznom a naptárt  szól, miközben elé teszem a fahéjjal ízesített kávét és mellé a kedvenc csokoládés buktáját.  Még egy nappal kevesebb az ünnepig. Ó, régen gyakran mondogattam, mennyire utálom a karácsonyt, de most rá kell döbbennem, hogy valójában nagyon is szerettem, amikor még Agnes is velem volt. Mekkorát tud változni a világ egyetlen év leforgása alatt!


  A kezébe temeti a fejét, ezért kihúzok egy széket, és leülök mellé, hogy meghallgassam. Szerencsére most, a zárás közeledtével nincs már itt senki, csak a Wham Last Christmas című dalának dallama duruzsol a háttérben.


  Agnes folyton magával rángatott a városba, hogy ajándékot vegyünk az unokáknak  meséli az öregúr, és az orrát egy frissen vasalt zsebkendőbe törli.  A drága lélek, rendre egy nagy halom holmit vásárolt kettejüknek, és még aznap el is küldött a csomaggal a postára, nehogy kicsússzunk az időből, és a küldemény biztosan eljusson Eamonn fiunkhoz és a kicsikhez Új-Zélandra. Sokat dohogtam emiatt, de titokban élveztem az egész hajcihőt, különösen, miután megjött a hír, hogy az ajándékok rendben megérkeztek a világ túlfelére.


  Az idős férfi elhallgat, és a gondolataiba mélyed.


  Nem tudom, mennyire vigasztalja, de az én apukám is többet panaszkodott a karácsonyi bevásárlásra, mint a kormányra, márpedig az nagy szó  mondom neki, és összeszorul a szívem, ha a régmúlt napokra és apám legendás aranyköpéseire gondolok.  Van, aki nem élvezi annyira ezt az időszakot, és ezzel nincs semmi baj, uram. Meg kell mondanom, hogy én is számtalan dolgot el tudnék képzelni, amit szívesebben csinálnék ahelyett, hogy idegenek közt tülekedve túlzó kiadásokba verjem magam.


  De Campbell úr erre már nem szól semmit, annyira elmerül a saját emlékeiben.


  A szívem szakad meg érte, de mielőtt újabb kéretlen jótanáccsal próbálkoznék, elővesz még egy vakítóan fehér zsebkendőt, megtörölgeti a szemét, és kihúzza magát.


  No de elég volt az én sirámaimból  jelenti ki szipogva és az orrát törölgetve.  Magának biztosan van fontosabb dolga is annál, mint hogy egy ilyen vénember nosztalgiázását hallgassa.


  Nálam mindig nyitott fülekre talál  mondom neki.


  Elmosolyodik, a bozontos fehér szemöldöke középen összeér, mint két vaskos hernyó. Talán csak képzelődöm, de mintha máris vidámabban csillogna a szeme.


  Mindannyian nagyon szerencsések vagyunk, hogy visszatért a faluba, ahová tartozik  feleli, és visszadugja a zsebkendőjét a zsebébe.


  Ezt örömmel hallom  szólok csendesen.  Bár még mindig nem vagyok biztos benne, hogy helyes döntést hoztam, amikor otthagytam New Yorkot.


  Már hogyne hoztál volna helyes döntést!  szól közbe az anyám, miközben seprűvel a kezében elsuhan mellettünk.  Nagyon kevés idő telt még el. Türelem!


  Bárcsak én is ilyen magabiztos lennék, mint ő! Annyi örömteli élmény ért már itt, hazai pályán, de olykor teljesen beszippant a magány, ha a lányomra gondolok, aki nagyon messze került tőlem.


  Ó, a karácsony mindkettőnk számára teljesen más lesz idén, ennyi az egész!  mondja Campbell úr.  Gracie eljön majd New Yorkból látogatóba? Biztosan alig várja már, hogy láthassa!


  Összenézek az anyámmal. Vajon ő is arra gondol, amire én?


  Igen… Gracie itt lesz karácsonykor  felelem, de a hangomba bizonytalanság vegyül.  Legalábbis remélem. A lányom húszéves, és még esze ágában sincs gyökeret ereszteni. Hajtja a kaland és a felfedezés vágya, és ki vagyok én, hogy ezzel vitába szálljak?


  Campbell úr mosolyogva bólint.


  Amilyen az anya, olyan a lánya!  kuncog vidáman.  Maga is messzire kalandozott, Lou, vidám és bátor szívvel vette nyakába a világot, de én tudtam, hogy olyan, mint a fecske: egy napon majd hazatalál.


  Azt hiszem, túl jól ismer engem, igazgató úr!  felelem, és megveregetem a kezét.


  Egy tanár soha nem felejti el a diákjait  válaszol elégedetten bólogatva.  A maga Gracie-je haza fog jönni karácsonyra, majd meglátja!


  Remélem, igaza lesz  mormolom.


  Hat hosszú hónap telt el azóta, hogy elhagytam New Yorkot és mindazt, amit ott felépítettem egy vezető belsőépítészeti cégnél, nem sokkal később pedig Gracie is elindult, hogy elvégezze az utolsó évét a főiskolán. Előtte már hónapok óta fontolgattam, hogy hazatérek Bellaghyba, abba a kicsiny ír faluba, ahol felnőttem, de amikor a csodálatos Katie Lakjára kikerült az Eladó tábla, azonnaldöntöttem.


  Nézzenek oda, ki van itt!  hallom az ajtóból, miközben a csengő az én mindig elbűvölő Molly nagyim érkezését jelzi.  A jóvágású Edward! Jó napot kívánok! Öröm látni önt ezen a decemberi napon. És hát, Lou, a dekoráció egyszerűen mesés. Örülök, hogy megfogadtad a tanácsomat, és színes fényeket választottál az unalmas fehér vagy arany helyett. Milyen meghitt és ünnepi lett a hangulat! Remek munka!


  Molly nagyi, mint mindig, a derűjével beragyogja az egész kávézót abban a pillanatban, ahogy belép, még ezen a dermesztően hideg délutánon is. Már majdnem nyolcvanéves, de az életet a korát meghazudtoló lendülettel és energiával éli  olykor az orvosi utasításokra is fittyet hányva.


  A titka? Egy pohárka brandy esténként, és a mindennapos séta a Lough Beg melletti erdőben.


  Ha magát látom, máris szebb a napom!  nevet az öreg iskolaigazgatóm, akit szinte megszédít Molly nagyi látványa. Néhai nagyapám gyakran tréfálkozott azzal, hogy mellette szinte láthatatlannak érzi magát. Meg is tudom érteni.


  Fogadok, hogy minden lánynak ezt mondja  felel huncut kacsintással Molly nagyi, és vállon veregeti Campbell urat.  Maga aztán ért a szép szavakhoz! Ilyenből kellene nekünk több ide! Köszönöm, drága uram.


  Gyors pillantást vetek az egykori iskolaigazgatómra, aki a homlokán húzódó ráncokból ítélve talán már megis bánta, amit mondott, de egy perc múlva már mosolyog újra, hiszen Molly nagyi mindenkit felvidít.


  A nagymamám felemel egy bögrét, és megkocogtatja egy hosszú teáskanállal.


  Híreket hoztam  jelenti be.


  A pult mögé megy, készít magának egy kávét, és közben bedob néhány pénzérmét a pénzes kazettába. Egy ilyen kijelentés, különösen tőle, épp elég ahhoz, hogy mindannyian kihúzzuk magunkat, és füleljünk.


  Pletykáról vagy hírekről van szó?  ugratom. Nem mindegy, úgyhogy csak óvatosan, drága nagymamám!


  Molly nagyi ezen elgondolkodik néhány pillanatra.


  Mindkettőről  feleli végül szinte gonosz mosollyal.  Jaj, ezt nem fogjátok elhinni! Óriási, szenzációs hír!


  Campbell igazgató úr izgatottan nézi az idős hölgyet, aki színpadiasan felemeli a kezét. Molly nagyi homokszín műszőrme kabátja alatt napsárga garbót visel, és mindehhez világoskék trapézfarmert, amely a hetvenes éveket idézi, és alighanem akkor is készült. Az összeállítás szemkápráztató, és akár szörnyű is lehetne, de az ő vékony alakjához és a rövid, göndör, vörösesbarnára festett hajához tökéletesen passzol.


  Mind visszafojtott lélegzettel várunk.


  A faluban elmarad a karácsonyi vásár helyszínproblémák miatt  jelenti be.  A főszponzor pedig bedobta a törülközőt, úgyhogy most teljesen meg vannak lőve. Mivel már csak két hét van hátra, idő és kapcsolatok híján semmit sem tehetnek.


  Nahát, milyen kár!  szól Campbell úr.


  Az anyám, miközben leveszi a zöld kötényét és a kabátjáért nyúl, már sokkal kevesebb együttérzést mutat.


  Ennyi?  kérdezi.  Ez lenne a nagy hír?


  Nagyi felvonja ívesre rajzolt szemöldökét.


  Hogy érted, hogy ennyi?


  Jaj, elmarad a karácsonyi vásár!  szól anya gúnyos izgatottsággal.  Ennyi? Hát majd elmegyünk egy faluval arrébb, vagy kettővel, vagy hárommal. Azt hittem, ennél izgalmasabb hírt hoztál.


  Nos, még nem fejeztem be!  torkolja le Molly nagyi csípőre tett kézzel, és lebiggyeszti az ajkát.  Megmondom őszintén, nem könnyű bármit is mondani úgy, hogy ti ketten folyton közbeszóltok és fanyalogtok! Campbellúr legalább van olyan kedves, hogy csalódottságotmímel.


  Az öreg igazgatóm fészkelődik a széken, és alig állja meg, hogy el ne nevesse magát.


  Én egy szót sem szóltam!  méltatlankodom.


  Valld be, Lou, téged sem izgat a dolog egyáltalán!  szól anya, és belőle is majdnem kitör a kacagás.


  Campbell úr kuncogni kezd az ablak mellett. Boldogsággal tölt el, hogy mosolyogni látom.


  Halljuk akkor! Mi a csattanó, Moll nagyi?  kérdezem, miközben eltörölgetek néhány csészét, és felteszem őket a falra szerelt polcra.  A karácsonyi vásár elmarad, és…?


  Az idős hölgy nagy levegőt vesz.


  A csattanó az, hogy a karácsonyi vásár bizottságának egyik tagja, Mrs. Quinn levelet írt Tilda Heaney-nek, és egy kéréssel fordult hozzá.


  Molly nagyi hatásszünetet tart most, hogy mindenkinek tátva maradt a szája, beleértve Campbell urat is.


  Tilda Heaney-nek?  csodálkozik anya.  Mégis mi a csudát akar tőle?


  Nagyi önkéntelenül elmosolyodik, miután végre mindannyiunk arcán a várt reakciót látja.


  A levelében arra kérte a Heaney családot, hogy segítsenek emelni a falu közösségének hangulatát azzal, hogy az idei évben újra megrendezik…


  Nem igaz  suttogom.


  A szentesti jótékonysági partit a Ballyheaney-házban.


  Ezt nem mondod komolyan  szól anya.


  Dehogyisnem!  feleli nagyi.


  A torkom elszorul. Megszorítom a keskeny pultot, a lábam elgyengül. A rosszullét kerülget. Minden összemosódik előttem.


  El tudjátok ezt hinni?  folytatja nagyi. A hangja mintha a fülemet hasogatná.  Mégis mire számítanak? Még hogy karácsonyi parti a Heaney-házban! Kinek hiányzik ez? A család biztosan a háta közepére se kívánja. Egyébként is már csak Tilda és az a habókos vén Eric maradt. Én mindenesetre nem megyek, az hétszentség!


  Az anyámra pillantok, aki gondolatban mintha teljesen máshol járna. Nem ott, ahol én vagyok, az biztos.


  Azta… A mindenit!  mondja végül, és összecsapja a kezét.  Szerintem pedig pontosan ez hiányzik nekünk. Nahát, szinte már látom is magam előtt! Az a ház annyira gyönyörű! Ez csodálatos hír. Karácsonyi parti a Ballyheaney-házban, milyen izgalmas lenne!


  Teljes mértékben egyetértek, Liz  jelenti ki Campbell úr, aki széles mosollyal dörzsöli a tenyerét, én viszont hallgatok. Egy hang sem jön ki a torkomon. Viszont örülök, amiért senkinek nem tűnik fel, hogy lángba borult az arcom, és a homlokomon verejték gyöngyözik. Körülnézek, merre bújhatnék el.


  A hányinger kerülget.


  Csodálatos? Mi ezen olyan csodálatos?  kiált fel nagyi.


  Csodálatos, izgalmas, és még sorolhatnám!  feleli vidáman anya, és körbetáncolja a virágos pultot egy konyharuhával a kezében.  Azok voltak csak a szép napok a faluban, amíg vége nem szakadt az egésznek minden különösebb ok vagy magyarázat nélkül.


  Campbell úr megköszörüli a torkát.


  Nem Mr. Heaney halála volt az oka?  veti fel.


  Ugyan, ő akkor már évek óta csak púp volt a hátukon  jegyzi meg Molly nagyi.


  De nagyi!  kiáltok. Bármennyire sokkol is a hír, úgy érzem, erre semmi szükség.  Mr. Heaney több évvel azutolsó karácsonyi parti után halt meg, úgyhogy a kettőnek semmi köze egymáshoz.


  Örülök, hogy nem kérdezősködnek tovább, pedig tudják, hogy én alighanem belső információkkal is rendelkezem a régi időkből.


  Ó, az az elegáns élő zene!  folytatja anya.  A ragyogó fényfüzérek a fákon, a válogatott finomságok a kék bálteremben, mintha csak egy lakomán lennénk! Tilda Heaney és az egész család hibátlan stílusa! A pompa, a csillogás… nem is beszélve a jótékony célra gyűjtött pénzről. Már szinte látom, érzem! Alig várom, a világért sem hagynám ki!


  Campbell úr közbekotyog a kávéscsészéje mögül.


  Vajon a család két gyermeke hazajön majd, ha megrendezik a teadélutánt?  töpreng.


  Úgy érzem, menten megfulladok.


  Az tenné fel igazán a pontot az i-re!  mondja anya.  A mi Lounk és Ben nagyon közel állt egymáshoz annakidején.


  Felvonom a szemöldökömet.


  Már régóta nemigen láttuk a faluban Ben Heaney-t  folytatja Campbell úr.  A húga meg, ha jól emlékszem, talán Spanyolországban lakik. Vagy Portugáliában? Sokszor eszembe jut, mi lehet velük. Ez számukra is szép alkalom lenne a hazatérésre.


  Maga szerint megtennék?  kérdezem, és nem tudom leküzdeni a hangom remegését.  Hazajönnének?


  Csoda, hogy a lábam még mindig képes megtartani, miután idáig eljutottunk a beszélgetésben.


  Nem lenne semmi újra látni Bent ennyi év után!  mondja anya.  A régi vitapartnered, Lou! Mennyire vártad mindig a Ballyheaney-házban töltött napokat! Borzasztó tragédia, ami aztán Ben szegény…


  Anya, légy szíves, hagyd abba!  bukkanok elő végül a kávéautomata mögül.


  Az anyámnak tátva marad a szája.


  Ugye nem volt komoly az a dolog köztetek?  kérdi.


  Nem  motyogom.  Nem, egyáltalán nem volt komoly.


  Bánt, hogy hazudok neki, és hogy a szavába vágtam, de nem tudom leplezni a félelmeimet, ahogy visszatérnek a múlt kísértetei. Hogy komoly volt-e? Nagyon is az volt, amíg végül össze nem omlott az egész, de anya és nagyi a felét sem tudja a történetnek. Nagyon sokáig képtelen voltam erről beszélni.


  Most viszont már nem látok mást olyan tisztán és ragyogóan, és nem érzek mást zsigerig hatolóan, mint annak a férfinak az arcát, akit jobban szerettem bárki másnál, akit valaha ismertem.


  Ő volt az a férfi, aki a legtöbb fájdalmat okozta nekem. Az a férfi, akiről komolyan úgy gondoltam, hogy egy napon majd összeházasodunk, és ez nem csak egy fruska álmodozása volt. A férfi, aki azt mondta, soha nem vesz feleségül senki mást, és várni fog rám, akár örökké.


  A szívem mélyén tudtam, hogy ha visszaköltözöm ide, akkor az útjaink egyszer talán keresztezni fogják egymást, de elhessegettem a gondolatot, hiszen ez nem tűnt valószínűnek, és nem foglalkoztam mással, mint az új otthonom berendezésével és az új üzletem beindításával, mondván, majd átkelek a hídon, amikor elérek odáig.


  És most tessék, a híd itt épül az orrom előtt.


  Ami eddig nem tűnt valószínűnek, most már nagyon is az, és bár még csak rebesgetik az esemény létrejöttét, a legszívesebben azonnal futnék vissza New Yorkba, hogy itt soha többé ne is lássanak.

